***Star Trek II: The Wrath of Khan*** er den andre filmen basert på *Star Trek*-serien. Den blir ofte referert til som **Star Trek 2** eller **The Wrath of Khan** og har blitt beskrevet som underholdende både av fans og ikke-fans av Star Trek. Dette kan muligens komme av tonen og stilen til filmen, som er strengt karakter-drevet. Filmens historie er en fortsettelse av episoden «Space Seed» fra serien *Star Trek*, og har igjen med Ricardo Montalbán i rollen som Khan Noonien Singh. Filmen starter også en trilogi, som varer til *Star Trek IV: The Voyage Home*.

Handling
--------

Pavel Chekov og kaptein Clark Terrell leter etter en livløs planet ombord på USS «Reliant», som er tenkt som et teststed for Project Genesis, en innretning som reorganiserer materie på et sub-atomisk nivå, og gjør livløse omgivelser til noe som kan opprette og støtte liv. De stråler seg ned på en passende planet, Ceti Alpha VI, og blir deretter raskt fanget av "Khan Noonien Singh" og hans menn. Khan og hans følgesvenner er genetisk-endrede flyktninger fra det 20. århundret. De har vært holdt i kunstig dvale i verdensrommet, der de ble funnet av *Enterprise* og daværende Captain Kirk (i 1967 *Star Trek*-episoden "Space Seed"). Etter at Khan prøvde å drepe mannskapet på *Enterprise* og stjele romskipet, ble de forvist til Ceti Alpha V. Planeten ble livløs etter en supernova og endringer i banen. De fleste av Khans følgesvenner døde, inklusive hans kone, og på grunn av dette skylder Khan på Kirk for alt som har skjedd. Khan bruker et slags dyr til å tanke-kontrollere Chekov og Terrell og tvinger dem til å avsløre hva oppdraget deres er, og hvor admiral Kirk holder til.

"Khan Noonien Singh" og hans menn overtar "USS *Reliant*", og drar på leting etter *Enterprise* og Admiral Kirk. Når de møtes, krever "Khan" "Project Genesis" i bytte for mannskapet, men Kirk klarer å lure Khan, angriper *Reliant* og tvinger det på flukt. *Enterprise* leter så opp "Project Genesis", og finner de fleste av forskerne døde. De finner også "Chekov" og "Terrell", som fremdeles er under kontroll av "Khan", og virker som hans spioner. *Enterprise* flykter inn i en nærliggende stjernetåke, men blir forfulgt av "Khan" ombord på *Reliant*.

Etter en katt-og-mus-lek inne i stjernetåken, kommer de to skipene i kamp. "Kirk" og *Enterprise* klarer å utmanøvrere sin motstander, og de fleste ombord på *Reliant* blir drept eller dødelig såret. Når "Khan" skjønner at han har tapt, utløser han "Genesis"-bomben. *Enterprise* kan bare bevege seg sakte avgårde da warp-motoren ikke fungerer, og vil ikke komme seg i sikkerhet. "Spock" ofrer seg så, går inn i det radioaktive maskinrommet, og fikser warp-motoren slik at *Enterprise* kommer seg i sikkerhet før "Genesis"-bomben eksploderer.

Filmen ender med at kisten til "Spock" blir sendt ut i verdensrommet over den nye planeten som "Genesis"-bomben skapte med eksplosjonen sin. I den siste scenen, ses kisten liggende på planetens overflate. Den siste dialogen blir sagt i den kjente (men noe endrede) stemmen til "Spock": «Space, the final frontier...».

Skuespillere
------------

| Skuespiller | Rolle |
| --- | --- |
| William Shatner | Kaptein James T. Kirk |
| Leonard Nimoy | Spock |
| DeForest Kelley | Dr. McCoy |
| James Doohan | Scotty |
| George Takei | Sulu |
| Walter Koenig | Chekov |
| Nichelle Nichols | Uhura |
| Bibi Besch | Dr. Carol Marcus |
| Merritt Butrick | Dr. David Marcus |
| Paul Winfield | Captain Clark Terrell |
| Kirstie Alley | Lieutenant Saavik |
| Ricardo Montalbán | Khan Noonien Singh |
| Judson Scott | Joachim, Khan's medhjelper |
| Ike Eisenmann | Midshipman Peter Preston |
| John Winston | Commander Kyle |
| Paul Kent | Lt. Commander Beach |

Produksjon
----------

### Filming

Filmen ble regissert av Nicholas Meyer, som senere regisserte *Star Trek VI: The Undiscovered Country*. Ifølge Meyer, var "The Undiscovered Country", også et av forslagene til tittel for det som ble *The Wrath of Khan*. Det ble endret, mot Meyers vilje, av lederne i filmselskapet. Den første tittelen ble så *The Vengeance of Khan*, men han måtte minne lederne i selskapet om at George Lucas lagde sin 3. *Star Wars*-film med tittelen *Revenge of the Jedi*.

*Star Trek II* gjenbrukte flere av modellene fra den første Star Trek-filmen, inklusive de tre kampkrysserne fra Klingon, brukt i åpningscenen i hver av filmene. De brukte også de samme bildene av Enterprise dokken, som ble brukt i *Star Trek: The Motion Picture*, men mye kortere enn i den første filmen. Tidlige filmplakater av filmen, manglet "II" i tittelen, og filmen blir ofte referert til som *"Star Trek: The Wrath of Khan"*.

### Budsjett

Filmen var mere action-orientert enn forgjengeren *Star Trek: The Motion Picture*, men *Star Trek II* var mye billigere å lage, med et moderat spesial-effekt budsjett. Filmen ble faktisk overvåket av fjernsyns-divisjon i Paramount og overvåket av Harve Bennett, en fjernsynsveteran fra serier som *The Six Million Dollar Man*, *The Bionic Woman*, og miniserien *Rich Man, Poor Man*. Bennett produserte de tre neste filmene også, og spilte også en rolle som admiral "Bob" i filmen *Star Trek V: The Final Frontier*.

På et budsjett på US$11 000 000 i 1982-dollar (omtrent US$23 000 000 i 2006 dollars), var per 2008, *Star Trek II* den billigeste *Star Trek*-filmen noensinne produsert, selv når en justerer for inflasjon. Mye av filmen ble filmet på samme sett som den første, men broen på *Reliant* og "bro-simulatoren" fra åpnings-scenen, var ombruk av *Enterprise* sin bro.

Mottakelse og kritikk
---------------------

Det er den første gangen at en i *Star Trek* (både TV-episoder og film) ser skader på det ytre skallet til *Enterprise*, og den eneste filmen i "Original Series" der en ser et romskip som avfyrer faserne. *The Wrath of Khan* er den eneste *Star Trek*-filmen der motstanderne alle er mennesker, selv om de for det meste er genetisk endrede supermennesker.

Under innspillingen begynte det å gå rykter blant fans om at "Spock" ville dø i filmen. Meyer ønsket ikke å la dette overskygge resten av filmen, og i åpningscenen på "bro-simulatoren", lar han "Spock" dø. Etter den første scenen, når "Kirk" og "Spock" forlater treningsnanlegget, sier "Kirk" spøkefullt: "Aren't you dead?" Opprinnelig var "Spock" sin død tenkt å være permanent, da Nimoy ikke lenger ønsket å spille rollen, men han endret mening i opptaksperioden, og filmen inneholdt en minne-smelting mellom "McCoy" og "Spock" før han går til sin sikre død i maskinrommet. Nicholas Meyer bidro ikke til den siste scenen, der en ser "Spocks" kiste på planet-overflaten, da han alltid ville at "Spock" skulle forbli død. 

Filmen hadde premiere i Overland Park, Kansas våren 1982. Den versjonen av filmen inneholdt ikke den svært så raskt lagde scenen med "Spock"s kiste på overflaten av Genesisplaneten.

*Star Trek II* tjente inn $78 912 963 i USA og $97 000 000 totalt. Selv om den tjente mindre enn *The Motion Picture*, var den mer profitabel på grunn av sitt lave budsjett på $11 000 000. Filmen tjente inn $14 347 221 den første helgen i USA, til da filmhistoriens største inntjening på en helg.

Andre bok-kilder
----------------

* Jennifer E. Porter and Darcee L. McLaren (1999). *Star Trek and Sacred Ground: Explorations of Star Trek, Religion, and American culture*. SUNY Press. s. 6,125–175,191. ISBN 0-7914-4334-5.
* James F. Iaccino (1998). *Jungian Reflections Within the Cinema: A Psychological Analysis of Sci-Fi and Fantasy Archetypes*. Praeger/Greenwood. s. 18–21. ISBN 0-275-95048-4.

Referanser
----------

1. ↑  Reelviews.com
2. ↑  «Abrams: First Draft Done». *mario.lapam.mo.it* **(engelsk)**. Arkivert fra originalen 21. april 2008. Besøkt 31. mars 2008.
3. ↑  Amazon

Eksterne lenker
---------------

* Offisielt nettsted Rediger på Wikidata

* (en) Star Trek II: The Wrath of Khan (1982 film) – kategori av bilder, video eller lyd på Commons Rediger på Wikidata
* (en) *Star Trek II: The Wrath of Khan* på Internet Movie Database Rediger på Wikidata

* (no) *Star Trek II: The Wrath of Khan* hos Filmfront Rediger på Wikidata

* (sv) *Star Trek II: The Wrath of Khan* i Svensk Filmdatabas Rediger på Wikidata

* (da) *Star Trek II: The Wrath of Khan* i Danmark Nationale Filminstitut Rediger på Wikidata

* (en) *Star Trek II: The Wrath of Khan* på AllMovie Rediger på Wikidata

* (fr) *Star Trek II: The Wrath of Khan* på Allociné Rediger på Wikidata

* (nl) *Star Trek II: The Wrath of Khan* på MovieMeter Rediger på Wikidata

* (en) *Star Trek II: The Wrath of Khan* på Turner Classic Movies Rediger på Wikidata

* (en) *Star Trek II: The Wrath of Khan* på American Film Institute Rediger på Wikidata

* (en) *Star Trek II: The Wrath of Khan* på Rotten Tomatoes Rediger på Wikidata
* Wikiquote: Star Trek II: The Wrath of Khan – sitater

| * v
* d
* r
*Star Trek* |
| --- |
| Fjernsynsserier | *The Original Series* (episoder)  • *The Animated Series* (episoder)  • *The Next Generation* (episoder)  • *Deep Space Nine* (episoder)  • *Voyager* (episoder)  • *Enterprise* (episoder)  • *Discovery* |
| Spillefilmer | *The Motion Picture*  • *II: The Wrath of Khan*  • *III: The Search for Spock* • *IV: The Voyage Home*  • *V: The Final Frontier*  • *VI: The Undiscovered Country*  • *Generations*  • *First Contact*  • *Insurrection*  • *Nemesis*  • *Star Trek*  • *Into Darkness*  • *Beyond* |
| Andre | *Star Trek: Phase II*  • Bøker  • Tegneserier  • Spill  • Memory Alpha (ekstern lenke)  • *Star Trek: New Voyages* |

|  |  |
| --- | --- |
| Oppslagsverk/autoritetsdata | VIAF **·** VIAF **·** VIAF **·** LCCN **·** BNE
 |